**332/2016.(X.27.) Kgy. sz. határozat**

1.Szombathely Megyei Jogú Város Közgyűlése a 257/2006. (IX.7.) Kgy. sz. határozattal elfogadott településszerkezeti tervét az épített környezet alakításáról és védelméről szóló 1997. évi LXXVIII. törvény 8. § és 10. §-a előírásainak megfelelően, az alábbiak szerint módosítja:

*I. Területhasználati változások*

**Beépítésre szánt terület**

Kisvárosias lakóterület

a) A Hadnagy utca 2/a. és 2/b. sz. 2665 és 2666 hrsz.-ú ingatlanok kertvárosias lakóterületből kisvárosias lakóterületbe lesznek átsorolva.

Gazdasági, kereskedelmi, szolgáltató terület

a) A 3777 és 3783 hrsz.-ú ingatlanok településközpont vegyes területből gazdasági, kereskedelmi, szolgáltató területbe lesznek átsorolva.

*II. A területfelhasználás során figyelembe veendő korlátozó feltételek:*

Az egyes vízbázisok védőzónájához tartozó külön jogszabályi előírásokat meg kell tartani.

*III. Biológiai aktivitás érték*

A biológiai aktivitási érték számítás elvégzésére újonnan kijelölésre került beépítésre szánt terület hiányában nem volt szükség.

*IV. Rajzi munkarész*

A településszerkezeti terv jóváhagyandó munkarésze a TSZ/M-2016/8 és TSZ/M-2016/9 módosított településszerkezeti tervlap.

2. A Közgyűlés felkéri a városi főépítészt, hogy gondoskodjon a fenti módosítások településszerkezeti terven történő átvezetéséről.

**Felelős:** Dr. Puskás Tivadar polgármester

 Illés Károly alpolgármester

 Dr. Károlyi Ákos jegyző

(Végrehajtásért felelős: Dr. Telek Miklós a Polgármesteri Kabinet vezetője)

**Határidő:** azonnal